**Lux Elek**

**Lux Elek** ([Szepesváralja](https://hu.wikipedia.org/wiki/Szepesv%C3%A1ralja), [1884](https://hu.wikipedia.org/wiki/1884). [december 18.](https://hu.wikipedia.org/wiki/December_18.) – [Budapest](https://hu.wikipedia.org/wiki/Budapest), [1941](https://hu.wikipedia.org/wiki/1941). [február 26.](https://hu.wikipedia.org/wiki/Febru%C3%A1r_26.)) szobrász, [Lux Alice](https://hu.wikipedia.org/w/index.php?title=Lux_Alice&action=edit&redlink=1) szobrász nagybátyja.

[](https://hu.wikipedia.org/wiki/F%C3%A1jl:Szfvar_Wathay_2005.JPG)

[Wathay Ferenc](https://hu.wikipedia.org/wiki/Wathay_Ferenc) szobra [Székesfehérváron](https://hu.wikipedia.org/wiki/Sz%C3%A9kesfeh%C3%A9rv%C3%A1r)

A budapesti iparművészeti iskolában végzett előtanulmányok után a [müncheni](https://hu.wikipedia.org/wiki/M%C3%BCnchen) képzőművészeti akadémián, majd a brüsszeli szépművészeti akadémián tanult. 1922-ben a budapesti iparművészeti iskolában a szobrászat tanára lett. Elsősorban finom egyszerűséggel mintázott női akt- és mellszobraival tűnt fel. Műveivel többször szerepelt a [Műcsarnok](https://hu.wikipedia.org/wiki/M%C5%B1csarnok) és a budapesti [Ernst Múzeum](https://hu.wikipedia.org/wiki/Ernst_M%C3%BAzeum) tárlatain. Részt vett [Ligeti Miklós](https://hu.wikipedia.org/wiki/Ligeti_Mikl%C3%B3s) Művészi Kerámiaműhelyének munkájában. Számos alkotásának – *Fésülködő nő*, *Ludas Matyi*, *Matyó Madonna* – porcelánmásolatát a [Herendi Porcelángyár](https://hu.wikipedia.org/wiki/Herendi_Porcel%C3%A1ngy%C3%A1r) sokszorosította. Az 1930-as években a [pécsi](https://hu.wikipedia.org/wiki/P%C3%A9cs) [Zsolnay porcelángyár](https://hu.wikipedia.org/wiki/Zsolnay_porcel%C3%A1ngy%C3%A1r) vásárolt tőle szoborterveket. A [Magyar Nemzeti Galéria](https://hu.wikipedia.org/wiki/Magyar_Nemzeti_Gal%C3%A9ria) kilenc szobrát őrzi.

Kerepesi temetőben található sírját a *Nemzeti Emlékhely és Kegyeleti Bizottság* 2004-ben a [Nemzeti Sírkert](https://hu.wikipedia.org/wiki/Nemzeti_S%C3%ADrkert) részévé nyilvánította.

Főbb művei

Kisplasztikái és portrészobrai:

* + Táncosnő
  + Fésülködő
  + Bokszoló
  + Lantos
  + Pólya Tiborné
  + Zsuzsanna
  + Öreg férfifej

Köztéri alkotásai:

* + [Semmelweis](https://hu.wikipedia.org/wiki/Semmelweis_Ign%C3%A1c) (Szeged, Pantheon)
  + Anyaság (Szolnok)
  + Luther-emlékmű (Budapest, Deák tér)
  + Hősi emlék (Budapest, Hősök tere)
  + Wathay Ferenc (Székesfehérvár)
  + [Szent Imre](https://hu.wikipedia.org/wiki/Szent_Imre) (Székesfehérvár)

Forrás

https://hu.wikipedia.org/wiki/Lux\_Elek